  Анжелика Тихонова корреспондент 9-тӥ куарусёнлы Удмуртиын эшшо 55 адямилэсь коронавирус инфекцизэ шараязы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Диагноззы Ижкарын 39 улӥсьёслэн, Пичи Пурга ёросын ньыль улӥсьёслэн, Можгаын, Кез, Юкаменск ёросъёсын быдэн кык улӥсьёслэн, Алнаш, Дэри, Красногорск, Можга, Сьӧлта, Якшур-Бӧдья ёросъёсын быдэн одӥг улӥсьёслэн зэмаз. 18 адями бурмиз. Одӥг мурт кулӥз (82 аресъем воргорон). Туннэ нуналлы Удмуртиын коронавирус инфекциен черлан 3 сюрс 648 учыр лабораториосын пусъемын. 2 сюрс 842 адями йӧназ, 72 мурт кулӥз. Та дыре 41-езлэн черламъёслэн тазалыксы секыт лыдъяське.  Тегъёс: Тазалык Ижкар висён Удмуртия коронавирус  